DOI: 10.5279/dk-sa-dda-1968
title: Observa Prøvevalg 1990
title: Observa Political Index Polls, 1990

description: #Observas opinionsundersøgelser: #------------------------------- # #Observa (fra 1990 GfK Danmark) har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten. # # #Observa Prøvevalg 1990: #---------------------- # #I 1990 gennemførte GfK Danmark i alt 11 prøvevalg. Alle spørgsmål herfra er samlet i undersøgelsen DDA-1968: Observa Prøvevalg 1990. Derudover findes de enkelte prøvevalg som DDA-1969 til DDA-1979. # #Indholdet af nærværende undersøgelse er her opregnet for hvert #af prøvevalgene: # #DDA-1969 Observa Prøvevalg 1990, januar-undersøgelsen: #Partipræference; regeringspræference; foretrukken leder af Det Konservative Folkeparti, hvis Poul Schlüter går af; holdning til Danmarks medlemskab af NATO; vurdering af NATO''s og Warszawa-pagtens fremtid på baggrund af de politiske ændringer i Østeuropa; holdning til bevarelse af ordensvæsenet; holdning til, at lederne af det nye styre i Rumænien (Komiteen til National Frelse) lod Nicolae Ceausescu og dennes kone henrette; holdning til USA''s militære invasion af Panama med det formål at fjerne general Noriega fra magten; bagevaner i husstanden; ønskebolig; forældres legemlige afstraffelse af deres børn; museumsbesøg inden for det sidste år; samt radiovaner. # #DDA-1970 Observa Prøvevalg 1990, februar-undersøgelsen: #Partipræference; tro på et liv efter døden; tro på og forestilling om himmel og helvede; holdning til morgenbøn og morgensang i skolen; holdning til optagelse af en række lande i EF; finansiering af TV 2; krav og forventninger til fagforeninger; holdning til faste forbindelser over Øresund og over Østersøen; holdning til aktiv reklame, dvs. annoncering for ydelser, hos læger, tandlæger og jurister; holdning til TV-reklamer for øl, vin, spiritus og cigaretter; samt holdning til rigsfællesskabet med Grønland. # #DDA-1971 Observa Prøvevalg 1990, marts-undersøgelsen: #Partipræference; vurdering af de kongeliges virke; frygt for øget tysk indflydelse i Europa ved en genforening af Vest- og Østtyskland; holdning til sanktioner mod Sydafrika; holdning til offentlig støtte til børnepasning (som nu eller direkte til forældrene); børn i husstanden; om respondenten foretrækker den gamle eller den nye tikrone; hastighedsbegrænsning i byerne; holdning til frasalget af de dansk-vestindiske øer i 1917; holdning til privatisering af en række offentlige virksomheder; samt national stolthed. # #DDA-1972 Observa Prøvevalg 1990, april-undersøgelsen: #Partipræference; vurdering af en række ministre og politikere; holdning til, at Københavns Kommune tildeles større ressourcer over de kommunale udligningsordninger; årsagerne til Københavns Kommunes problemer; forældres legemlige afstraffelse af deres børn; vurdering af en række gruppers indflydelse på drift af folkeskolen; hastighedsgrænsen på motorveje; bil i husstanden; tobak og alkohol på arbejdspladsen; samt holdning til oprettelse af diplomatiske forbindelser med Litauen. # #DDA-1973 Observa Prøvevalg 1990, første maj-undersøgelse: #Partipræference; holdning til ændringer af de demokratiske regler (fx flere folkeafstemninger, direkte valg af ministre); om personer fra andre EF-lande bør kunne købe sommerhus i Danmark; om Gert Petersen bør fortsætte som leder af SF; foretrukken afløser for Gert Petersen; om SF bør fremme sin politik ved at indgå kompromis med regeringen eller ved at indgå i et tættere samarbejde med Socialdemokratiet; foretrukken socialdemokratisk ledet regering; villighed til at kæmpe for Danmark i tilfælde af krig; holdning til at skibe, der sejler under bekvemmelighedsflag, anløber danske havne; samt holdning til en række trafikale ændringer. # #DDA-1974 Observa Prøvevalg 1990, anden maj-undersøgelse: #Partipræference; holdning til en møntunion indeholdende et EF-betalingsmiddel som supplement til EF-landenes egne betalingsmidler; holdning til en række udsagn i forbindelse med Tamilsagen; principper ved udvælgelse af lærere, der skal afskediges; fodbold VM i Italien; holdning til de såkaldte ''bløde'' pornofilm på TV-stationer; sommerferieplaner; holdning til et generelt rygeforbud i offentlige institutioner; samt oplysning af CPR-nummer. # #DDA-1975 Observa Prøvevalg 1990, august-undersøgelsen: #Partipræference; Bagmandspolitiet; holdning til en række udsagn om arbejdsløse, dagpenge og uddannelsestilbud; holdning til en forlængelse af boligpakkens ordninger; vurdering af Poul Schlüter versus Svend Auken vedrørende kompetence, image og personlighed; brug af og holdning til sort arbejde; sandsynligheden for at opnå gevinst i en række spil; betaling for olieforurening (stat eller kommune); samt hvilket land i Mellemøsten, der udgør den største trussel for fred i området. # #DDA-1976 Observa Prøvevalg 1990, september-undersøgelsen: #Partipræference; regeringspræference; om Uffe Ellemann-Jensen bør være statsminister, hvis der efter et valg er et borgerligt flertal og Venstre er det største borgerlige parti; regeringens muligheder, hvis der ikke indgås forlig om Finansloven; bedst egnede leder af Det Radikale Venstre; bedømmelse af Niels Helveg Petersens politiske indsats; holdning til beslutningen om at sende korvetten Olfert Fischer til Golfen for at deltage i FN-blokaden af Irak; vurdering af George Bush'' reaktion under Irak-Kuwait konflikten; om respondenten er villig til af betale fx 8 kr. pr. liter benzin, hvis det er en nødvendig følge af FN-blokaden; ophævelse af blokaden versus militær indgriben; bil i husstanden; bedømmelse af vejrudsigterne i TV, radio og dagspressen; holdning til og vurdering af opinionsundersøgelser; samt holdning til genindførelse af realeksamen. # #DDA-1977 Observa Prøvevalg 1990, første oktober-undersøgelse: #Partipræference; foretrukken statsminister i en flertalsregering; klædevaner; brug af edb i hjemmet og på arbejdspladsen; holdning til en række påstande om danskerne; Olfert Fischers instrukser i tilfælde af krig i Golfen; holdning til loven om lys på biler hele døgnet; samt holdning til en række personalegoder. # #DDA-1978 Observa Prøvevalg 1990, anden oktober-undersøgelse: #Partipræference; holdning til udlændingelovens bestemmelser om familiesammenføring; holdning til at indføre en fast årlig flygtningekvote; ''konventionsflygtninge'' versus ''spontanflygtninge''; statsministerpræference; foretrukken leder af Det Konservative Folkeparti; krav der bør prioriteres højest ved de kommende overenskomstforhandlinger; holdning til, at politikere gøres personligt og økonomisk ansvarlig for deres beslutninger (jf. sagen i Vejle); Mogens Glistrups planer om at stifte Trivselspartiet; holdning til en ændring af bødesatserne ved overskridelse af hastighedsgrænserne; husstandens anskaffelser og/eller investeringer i 1990; musikvaner; samt om respondenten har ydet et bidrag til ''Flygtning 90''-indsamlingen. # #DDA-1979 Observa Prøvevalg 1990, november-undersøgelsen: #Partipræference; foretrukken regering og statsminister efter valget den 14. december; om respondenten vil stemme på Socialdemokratiet, hvis Poul Nyrup Rasmussen bliver partiets leder; vurdering af en række emner i valgkampen; holdning til en række udsagn om politikere; juleskikke; holdning til et forbud mod nytårsfyrværkeri; deltagelse i julefrokoster; om DBU bør ansætte en ny landstræner i stedet for Richard Møller Nielsen; samt TV-serien ''Twin Peaks''. # #I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler: # #Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract